joelniklaus/EU_Wikipedias huggingface dataset:
Juozas Imbrasas

Juozas Imbrasas (g. 1941 m. sausio 8 d. Algirduose, dabartinė Dainava, Ukmergės rajonas) – Lietuvos ir Vilniaus miesto savivaldybės ūkio, politinis bei visuomenės veikėjas.

Biografija 

1958 m. baigė Ukmergės 1-ąją vidurinę mokyklą, 1961 m. – Vilniaus statybos technikumą, 1967 m. – Kauno politechnikos instituto Vilniaus filialą, įgijo inžinieriaus statybininko specialybę.

1967–1970 m. Kauno politechnikos instituto Vilniaus filialo mokslinis darbuotojas. Po to dirbo įvairiose statybinėse organizacijose. 1972–1986 m. Lietuvos SSR valstybinio materialinio techninio tiekimo komiteto Teritorinės statybos organizacijos vyriausias inžinierius, organizacijos vadovas. 1986–1994 m. Valstybinės Lietuvos miško ir popieriaus tiekimo ir realizavimo valdybos technikos direktorius. 1995–1997 m. Vilniaus miesto savivaldybės uždarosios akcinės bendrovės „Naujamiesčio būstas“ direktorius.

1997–1999 m. Vilniaus miesto savivaldybės mero pirmasis pavaduotojas. 1999–2000 m. ir 2007–2009 m. Vilniaus miesto meras, 2000–2002 m. mero pavaduotojas. 2003–2007 m. Lietuvos Respublikos Seimo Liberaldemokratų frakcijos seniūno referentas.

1997–2009 m. ir 2011 m. Vilniaus miesto savivaldybės tarybos narys.  2003–2007 m. Paslaugų ir miesto ūkio komiteto narys, Liberaldemokratų frakcijos pirmininkas.

2009–2014 m. Europos Parlamento narys.

2008–2009 m. ir 2016-2020 m. Seimo narys.

1978–1990 m. Lietuvos komunistų partijos, 1995–2000 m. Tėvynės sąjungos, 2000–2002 m. Lietuvos liberalų sąjungos, 2002–2006 m. Liberalų demokratų partijos narys, Vilniaus m. koordinacinės tarybos pirmininkas, 2006–2019 m. partijos Tvarka ir teisingumas (liberalai demokratai) Vilniaus miesto skyriaus narys. Nuo 2020 m. Kartų solidarumo sąjungos – Santalkos Lietuvai narys, pirmininko pavaduotojas.

Žmona Birutė, dukra Ramunė, sūnus Gediminas.

Kritika 
2007 m. J. Imbrasas, eidamas Vilniaus miesto mero pareigas, uždraudė gėjų bendruomenės renginį apeliuojant į saugumo problemas dėl statybos darbų. Jo vadovaujama savivaldybė nepasiūlė jokių kitų alternatyvių vietų renginiui.

Šaltiniai 

Lietuvos inžinieriai statybininkai
Vilniaus politikai
Vilniaus merai
Europos Parlamento nariai (Lietuva)
Seimo nariai
Valentinas Šapalas

Valentinas Šapalas (g. 1952 m. balandžio 27 d. Anykščių rajono Dauneikių kaime) – Lietuvos ir Vilniaus miesto politinis bei visuomenės veikėjas.

Biografija 
Fizikas, 1974 m. baigė Vilniaus valstybinis pedagoginis institutą.

1990 m. tapo kontroversiškai vertinamos Nepriklausomybės partijos nariu, kurią įkūrė su KGB bendradarbiavęs signataras Virgilijus Čepaitis, buvęs TSRS tardytojas ir prokuroras Kazimieras Motieka, prokuroras Vidmantas Žiemelis, juristė Zita Šličytė ir kiti nevienareikšmiškai vertinami visuomenės veikėjai. 1991–2001 m. tapo Nepriklausomybės partijos pirmininku. 2001–2005 m. Lietuvos dešiniųjų sąjungos narys, pirmininko pavaduotojas ir pirmininkas. 2005 m. Tėvynės sąjungos – Lietuvos krikščionių demokratų narys.

1990–1995 m. Vilniaus m. savivaldybės tarybos deputatas,1993–1994 m. Vilniaus miesto savivaldybės tarybos pirmininkas, 1994–1995 m. tarybos pirmininko patarėjas. Nuo 1995 m. Vilniaus miesto savivaldybės Švietimo skyriaus Mokyklų ir ikimokyklinių įstaigų veiklos sektoriaus vedėjas, vyr. specialistas.

1994 m. Lietuvos kariuomenės kūrėjų savanorių sąjungos kūrėjas, narys, 2007–2011 m. LKKSS Vilniaus skyriaus pirmininkas, 1995 m. Vilniaus miesto savivaldybės tarybos deputatų klubo „Sostinė“ narys, pirmininkas, 2003 m. Mickūniečių bendrijos pirmininkas. 1992 m. spalio 21 d. apdovanotas Sausio 13-osios atminimo medaliu.

Vedęs, žmona Danutė, pedagogė, valstybės tarnautoja (Švietimo ir mokslo ministerija).
Duktė Mažvyda, M. Riomerio universiteto magistrantė, AB „Lindstrom“ vadybininkė, sūnus Dargiris VPU studentas, UAB Studio Moderna klientų apt. specialistas.

Išnašos 

Sapalas Valentinas
Vytautas Račkauskas (1961)

Vytautas Račkauskas (g. 1961 m. birželio 24 d. Novokuznecke, Kemerovo sritis, Rusijoje) – Lietuvos ir Visagino savivaldybės ūkio, politinis bei visuomenės veikėjas.

Biografija 
1968–1978 m. mokėsi Elektrėnų vidurinėje mokykloje. 1983 m. baigė Kauno Antano Sniečkaus politechnikos institutą, įgijo inžinieriaus elektriko specialybę.

1983–1986 m. Ignalinos AE stačiusio Vakarų statybos tresto inžinierius, 1986–2000 m. Ignalinos AE Šiluminių tinklų ir požeminių komunikacijų cecho viršininkas. 2000–2011 m. Visagino savivaldybės meras.

1996 m. Lietuvos liberalų sąjungos, nuo 2003 m. Liberalų ir centro sąjungos narys, Visagino skyriaus pirmininkas, nuo 2007 m. Lietuvos Respublikos liberalų sąjūdžio narys.

Nuo 1997 m. Visagino savivaldybės tarybos narys. 

Žmona Olga – Ignalinos AE inžinierė. Vaikai Jurgita (g. 1984 m.), Povilas (g. 1989 m.).

Dar besimokydamas vidurinėje mokykloje domėjosi rankiniu, lengvąja atletika, studijuodamas – jūrų daugiakove, buvo Lietuvos rinktinės narys, yra laimėjęs du bronzos medalius.

Šaltiniai 

Visagino merai
Visagino politikai
Lietuvos inžinieriai
Marija Rekst

Marija Rekst (, g. 1956 m. lapkričio 9 d. Daulėnuose, Šalčininkų rajonas) – Lietuvos ir Vilniaus rajono savivaldybės politinė bei visuomenės veikėja.

Biografija 
1975 m. baigė Vilniaus žemės ūkio buhalterinės apskaitos technikumą ir įgijo buhalterės specialybę. 2009 m. baigė Lodzės Humanitarinių ir ekonomikos mokslų akademiją, pedagogė.

1975–1977 m. Šalčininkų rajono „Akmenynės“ kolūkio buhalterė. 1977–1988 m. Rukainių tarybinio ūkio buhalterė. 1988–2003 m. Rukainių seniūnijos sekretorė. 2003–2004 m. Seimo nario V. Tomaševskio padėjėja sekretorė. Nuo 2004 m. Vilniaus rajono savivaldybės merė.

Nuo 2003 m. Vilniaus rajono savivaldybės tarybos narė.

Sovietiniais laikais buvo Lietuvos komunistų partijos narė. 1988 m. Lietuvos lenkų sąjungos, nuo 1994 m. Lietuvos lenkų rinkimų akcijos narė. 

Lietuvos lenkų sąjungos Vilniaus rajono poskyrio pirmininko pavaduotoja. Sutuoktinis Vladislav, vaikai Alicija, Vladislav.

Šaltiniai 

Vilniaus rajono merai
Vilniaus rajono politikai
Lietuvos lenkų politinių organizacijų veikėjai
Balys Vilimas

Balys Vilimas (g. 1944 m. rugsėjo 1 d. Miškonyse, Kupiškio rajonas) – Lietuvos ir Zarasų rajono ūkio, politinis bei visuomenės veikėjas.

Biografija 

1951 m. pradėjo lankyti Kupiškio rajono Laičių pradinę mokyklą, 1955–1959 m. mokėsi Rokiškio rajono Panemunėlio vidurinėje mokykloje. 1966 m. baigęs Rokiškio raj. Salų žemės ūkio technikumą įgijo zootechniko specialybę. 1979 m. baigė Lietuvos Veterinarijos akademiją ir įgijo zooinžinieriaus specialybę.

1973–1995 m. Zarasų raj. žemės ūkio valdybos vyriausiasis zootechnikas, valdybos viršininko pavaduotojas. 1995–1997 m. Zarasų raj. žemės ūkio valdybos Gamybos koordinavimo ir kooperacijos tarnybos viršininkas. 1997–2003 m. ir 2007-2012 m. balandžio mėn. - Zarasų žemės ūkio mokyklos direktorius. 2003–2007 m. Zarasų rajono savivaldybės meras, Utenos regiono plėtros tarybos pirmininko pavaduotojas.

1993 m. Lietuvos centro sąjungos narys, nuo 2003 m. Lietuvos socialdemokratų partijos Zarasų rajono skyriaus narys, nuo 2005 m. skyriaus pirmininko pavaduotojas.

1995–1997 m., 1997–2015 m. ir 2016-2019 m. Zarasų rajono savivaldybės tarybos narys. 

Zarasų medžiotojų ir žvejų draugijos pirmininkas. Žmona Lima, duktė Jovita.

Šaltiniai 	

Lietuvos zootechnikai
Zarasų merai
Zarasų politikai
Lietuvos mokyklų direktoriai
Arnoldas Abramavičius

Arnoldas Abramavičius (g. 1967 m. liepos 18 d. Zarasuose) – Lietuvos ir Zarasų rajono savivaldybės ūkio, politinis bei visuomenės veikėjas.

Biografija 
1992 m. baigė Vilniaus pedagoginį universitetą, fizikos – informatikos mokytojas. 2010 m. Mykolo Riomerio universitete baigė savivaldos institucijų administravimą.

1995–1997 m. Zarasų rajono savivaldybės mero pavaduotojas, 1997–2000 m. ir 2007–2015 m. Zarasų rajono savivaldybės meras. 2003–2007 m. Ignalinos atominės elektrinės regiono plėtros agentūros direktorius.

1995 m. Lietuvių tautininkų sąjungos, nuo 1997 m. Tėvynės sąjungos (Lietuvos konservatorių) narys.

1995–1997 m., 1997–2000 m., 2000–2003 m., 2003–2007 m., 2007–2011 m. ir nuo 2011 m. Zarasų rajono savivaldybės tarybos narys. 2003–2007 m. tarybos Kontrolės komiteto pirmininko pavaduotojas, Utenos regiono plėtros tarybos narys.

Zarasų teniso klubo vadovas, Europos Sąjungos Regionų komiteto narys. Žmona Virginija, vaikai Oskaras, Beatričė.

Šaltiniai 	

Zarasų merai
Zarasų politikai
Lietuvos pedagogai
Benjaminas Sakalauskas

Benjaminas Sakalauskas (g. 1955 m. gegužės 6 d. Nižnij Kačergat gyvenvietėje, Irkutsko sritis, Rusija) – Lietuvos ir Zarasų rajono ūkio, politinis bei visuomenės veikėjas.

Biografija 
1970 m. baigė Nižnij Kačergato aštuonmetę mokyklą, 1974 m. Irkutsko miškų technikumą. 1974–1975 m. Goloustno (Irkutsko raj.) miškų ūkio technikas-miškininkas. Nuo 1975 m. studijavo Sibiro miškų technikos institute (Krasnojarskas). 1988 m. baigė Lietuvos žemės ūkio akademijos Miškų fakultetą, miškų ūkio inžinierius. 

1977 m. atvyko į Lietuvą, tais pačiais metais iš tremties grįžo ir tėvai. 1977–1981 m. Rokiškio miškų urėdijos Salagirio girininkijos girininkas, 1982–1995 m. Zarasų miškų urėdijos Dusetų girininkijos girininkas. 1997–2014 m. Generalinės miškų urėdijos prie LR aplinkos ministerijos generalinis miškų urėdas, 2014 m. - urėdo pavaduotojas. 2015-2018 m. Rokiškio miškų urėdijos urėdas. Nuo 2018 m. Zarasų rajono savivaldybės administracijos direktorius.

1990–1995 m. Dusetų miesto ir apylinkės tarybos pirmininkas. 1995–1997 m., 2002–2003 m. ir 2015-2016 m. Zarasų rajono savivaldybės tarybos narys, 1995–1997 m. Zarasų rajono savivaldybės meras.

Nuo 1994 m. Lietuvos politinių kalinių ir tremtinių sąjungos narys. Lietuvos šaulių sąjungos narys.

Žmona Irena, dukterys Eglė ir Ieva.

Įvertinimas 
 2004 m. ordino „Už nuopelnus Lietuvai“ Karininko kryžius

Šaltiniai 

Miškų urėdai
Lietuvos miškų inžinieriai
Lietuvos girininkai
Zarasų politikai
Zarasų merai
Juozas Puodžiukaitis

Juozas Puodžiukaitis (g. 1945 m. gegužės 7 d. Ūsuose, Šakių rajonas) – Lietuvos ir Šakių rajono savivaldybės ūkio, politinis bei visuomenės veikėjas.

Biografija 
1973 m. baigė Lietuvos žemės ūkio akademiją, inžinierius mechanikas. Dirbo žemės ūkio specialistu. 2000–2003 m. Šakių rajono savivaldybės meras. 2003–2015 m. rajono savivaldybės administracijos direktorius. 

1995 m. Lietuvos valstiečių partijos narys, 1995–2000 m. Šakių rajono skyriaus pirmininkas, Valstiečių ir Naujosios demokratijos partijų sąjungos, nuo 2005 m. Lietuvos valstiečių liaudininkų sąjungos narys.

1990–1995 m. Šakių rajono tarybos deputatas, 1995–2003 m., 2003 m., 2007 m., 2011 m. (mandato atsisakė) ir nuo 2015 m. Šakių rajono savivaldybės tarybos narys.

Sutuoktinė Regina, vaikai Ramūnas, Gintarė.

Šaltiniai 

Lietuvos inžinieriai
Šakių politikai
Šakių merai
Rimantas Vensas

Rimantas Vensas (g. 1961 m. vasario 26 d. Spruktuose, Šakių raj.) – Lietuvos ir Šakių rajono ūkio, politinis bei visuomenės veikėjas.

Biografija 

1979 m. baigė Šakių Zigmo Angariečio vidurinę mokyklą, 1985 m. baigė Kauno politechnikos instituto Automatikos ir telemechanikos fakultetą, inžinierius elektrikas.

1995–1997 m. Šakių rajono savivaldybės mero pavaduotojas, 1998–2000 m. Šakių rajono savivaldybės meras.

1993 m. Tėvynės sąjungos (Lietuvos konservatoriai) narys.

1995–1997 m., 1997–2000 m., 2000–2003 m., 2003–2007 m. ir nuo 2007 m. Šakių rajono savivaldybės tarybos narys.

Sutuoktinė Rasa, vaikai Emilija, Adomas.

Šakių merai
Šakių politikai
Buca di Beppo

Buca di Beppo – JAV retsoranų tinklas, kurio specializacija pietų Italijos patiekalai. Restoranų tinklą valdo kompanija Buca Inc.

Tinklas apima maždaug 105 restoranus. Pirmas restoranas buvo atidarytas 1993 m. Mineapolyje, 1996 m. jau veikė 20 restoranų.

Nuorodos 
 Buca di Beppo
 Buca, Inc.

JAV picerijų tinklai
Romaldas Petras Damušis

Romaldas Petras Damušis (g. 1950 m. lapkričio 18 d. Šakių rajono Rėžgalių kaime) – teisininkas, Lietuvos ir Šakių rajono politinis bei visuomenės veikėjas.

Biografija 
1968 m. baigė Kidulių vidurinę mokyklą ir buvo pašauktas atlikti karo prievolės sovietų kariniame jūrų laivyne. Dirbdamas 1978 m. baigė Vilniaus valstybinio universiteto Teisės fakultetą, įgijo teisininko specialybę.

Nuo 1972 m. Jurbarko duonos gamyklos mechanikas, 1973–1974 m. Garliavos remonto mechanikos gamyklos šaltkalvis, 1974–1977 m. Šakių rajono komjaunimo komiteto instruktorius, 1977–1980 m. Šakių rajono Žemės ūkio valdybos vyresnysis juriskonsultas, 1980–1990 m. Šakių rajono gamtos apsaugos inspektorius. 1980–1993 m. Šakių rajono savivaldybės tarybos pirmininkas, 1993–1995 m. Šakių rajono Darbo biržos skyriaus viršininkas, 1995–1997 m. Šakių rajono savivaldybės meras ir Lietuvos savivaldybių asociacijos viceprezidentas, 1999 m. pradėjo advokato praktiką ir turi savo advokato kontorą Šakiuose. Internetinis puslapio adresas – rdamusio.puslapiai.lt.

Nuo 1995 m. – Lietuvos krikščionių demokratų partijos narys, 1997–1999 m. Šakių skyriaus pirmininkas, nuo 2001 m. gegužės 12 d., LKDP susijungus su LKDS – nepartinis.

1990–1995 m. Šakių rajono savivaldybės tarybos deputatas, 1995–1997 ir 1997–2000 m. Šakių rajono savivaldybės tarybos narys.

Žmona Zita – teisininkė, duktė Daiva, sūnus Edvardas.

Šakių merai
Lietuvos advokatai
Bertucci's

Bertucci’s – JAV picerijų tinklas.

Bertucci’s kepa picas senovinėse akmens krosnyse. Bendrovė įkurta 1981 m. Ilgainiui bendrovė išaugo nuo picerijos iki ganėtinai platų patiekalų meniu siūlantį restoranų tinklą.

Nuorodos 
 Bertucci’s tinklalapis

JAV picerijų tinklai
Pica

Pica (; IPA: ; ) – krosnyje iškeptas, dažniausiai apvalus plokščias kepinys su sūriu bei įvairiais ingridientais. Patiekalas kilęs iš Italijos, kaip vargingų žmonių maistas .

Pica JAV 
Į JAV pica atkeliavo kartu su italais XIX amžiaus pabaigoje. Italai ten atidarė daug kepyklėlių, kuriose tarp gausybės kepinių buvo prekiaujama ir pica. Pirmoji picerija JAV atidaryta Niujorke 1895 m. Gennaro Lombardi iniciatyva.

Pica JAV labai išpopuliarėjo po Antrojo pasaulinio karo. Iš Europos grįžę kariai, Italijoje paragavę ir pamėgę picą, ėmė jos ieškoti ir JAV. Kiek vėliau prekybos centruose pradėti pardavinėti paruošti picų padažai bei miltiniai pagrindai. O 1950 m. pabaigoje ėmė kurtis ir picerijų tinklai, tokie kaip Pizza Hut bei kiti, išgarsinę picą visame pasaulyje.

Pica Lietuvoje 
Lietuvoje pica atsirado XX a. 80-tais metais. Labiausia išplito XX a. paskutinio dešimtmečio pabaigoje, XXI a. pradžioje, kuomet itin sparčiai išplito picerijų tinklai.

Lietuvoje pica yra vienas populiariausių patiekalų.

Nuorodos 
 Picos istorijos ir legendos

Šaltiniai 

Itališka virtuvė
Kepiniai
Leonard Talmont

Leonard Talmont (g. 1956 m. lapkričio 6 d. Eišiškėse, Eišiškių rajonas) – Lietuvos ir Šalčininkų rajono savivaldybės politinis bei visuomenės veikėjas.

Biografija 
1964–1974 m. mokėsi Eišiškių vidurinėje mokykloje. 1974–1979 m. studijavo Lietuvos žemės ūkio akademijos Agronomijos fakultete, mokslinis agronomas.

1979–1983 m. Šalčininkų rajono „Lenino priesakų“ kolūkio augalų apsaugos agronomas, 1984–1990 m. vyr. agronomas, 1990–1992 m. šio kolūkio pirmininkas. 1992–1995 m. UAB „Eisiga“ direktoriaus pavaduotojas. 1995–2003 m. Eišiškių seniūnijos seniūnas. 2003–2009 m. Šalčininkų rajono savivaldybės meras. Lietuvos savivaldybių asociacijos tarybos narys.

1995–2009 m. Šalčininkų rajono savivaldybės tarybos narys, 1997–2003 m. dar ir valdybos narys.

2009–2020 m. LR Seimo narys. 

Nuo 1989 m. Lietuvos lenkų sąjungos Eišiškių poskyrio pirmininkas. Lietuvos lenkų rinkimų akcijos narys, nuo 2000 m. Šalčininkų rajono skyriaus pirmininkas.

Žmona Vanda Talmont baigė Vilniaus universiteto Matematikos fakultetą, Eišiškių 1-os vidurinės mokyklos matematikos ir informatikos mokytoja, dukterys Justyna (g. 1981), Katažyna (g. 1984), sūnus Leonard (1985–2014).

Šaltiniai 

Seimo nariai
Lietuvos agronomai
Lietuvos lenkų politinių organizacijų veikėjai
Šalčininkų merai
Lietuvos savivaldybių seniūnai
Lėlaičiai (Šerkšnėnai)

Lėlaičiai – kaimas Mažeikių rajono savivaldybėje, 2,5 km į šiaurę nuo Šerkšnėnų, prie Šerkšnio upės. Praeina kelias . Yra Šv. Roko koplyčia.

Istorija 
Kaimas minimas nuo 1584 metų. XVI a. įsikūrė Lėlaičių dvaras.

Pavadinimo kilmė 
Kaimas pavadintas pagal pirmųjų dvarininkų Lėlovičių pavardę.

Gyventojai

Žymūs žmonės 
Lėlaičiuose gimė rašytojas, kultūros veikėjas Dionizas Poška (1765–1830).

Dvaras 
Savininkai: bajorai Teodoras Laucevičius (Herbas Vanagas) ir žmona Martina Darginavičiutė 1831–1896 m., bajorai Antanas Kasperas Pacevičius (Herbas Pusė Erelio) ir žmona Ieva Laucevičiutė (Herbas Vanagas) 1896 m.- ?

Šaltiniai

Nuorodos 

Mažeikių rajono savivaldybės gyvenvietės
Josif Rybak

Josif Rybak (g. 1960 m. vasario 17 d. Butrimonyse, Eišiškių rajonas) – Lietuvos ir Šalčininkų rajono savivaldybės politinis bei visuomenės veikėjas.

Biografija 
1983 m. baigė Vilniaus valstybinį pedagoginį institutą ir įgijo lenkų kalbos ir literatūros pedagogo specialybę. 2007 m. baigė Mykolo Romerio universitetą, jam suteiktas teisės magistro laipsnis.

1993–1995 m. UAB „Gasčionys“ komercijos direktorius. 1995–2003 m. Šalčininkų rajono savivaldybės meras. 2003–2014 m. Šalčininkų rajono savivaldybės administracijos direktoriaus pavaduotojas, nuo 2014 m.  –administracijos direktorius.

1989 m. Lietuvos lenkų sąjungos, 1995 m. Lietuvos lenkų rinkimų akcijos narys.

1995–2003 m., 2007 m. ir 2011 m. (mandato atsisakė) Šalčininkų rajono savivaldybės tarybos narys. 

Žmona Liana, Šalčininkų darbo biržos direktorė.

Šaltiniai 

Lietuvos pedagogai
Lietuvos teisininkai
Lietuvos lenkų politinių organizacijų veikėjai
Šalčininkų politikai
Šalčininkų merai
Raimundas Jakutis

Raimundas Jakutis (g. 1958 m. balandžio 16 d. Grūžiuose, Pasvalio rajonas) – Lietuvos ir Šiaulių rajono savivaldybės politinis bei visuomenės veikėjas.

Biografija 
1981 m. baigė Lietuvos žemės ūkio akademijos Mechanizacijos fakultetą, inžinierius-mechanikas.

TŪB „Gruzdžių agroservisas“, 1996–2000 m. TŪB „Grąžulas“ vadovas, savininkas. 2000–2005 m. ir 2006–2008 m. Šiaulių rajono savivaldybės meras. 2010–2014 m. Šiaulių regiono atliekų tvarkymo centro direktorius.

2000–2015 m. Šiaulių rajono savivaldybės tarybos narys. 

1995 m. Lietuvos valstiečių partijos, 2000 m. Valstiečių ir Naujosios demokratijos partijų sąjungos, nuo 2006 m. Lietuvos valstiečių liaudininkų sąjungos narys, Šiaulių rajono skyriaus pirmininkas, nuo 2010 m. Lietuvos socialdemokratų partijos Šiaulių rajono skyriaus narys.

Žmona Genovaitė, sūnus Aurimas. .

Šaltiniai 

Šiaulių rajono merai
Šiaulių politikai
Lietuvos inžinieriai
Alfredas Jonuška

Alfredas Jonuška (g. 1965 m. sausio 12 d. Kuršėnuose) – Lietuvos ir Šiaulių rajono savivaldybės politinis bei visuomenės veikėjas.

Biografija 
1989 m. baigė Kauno politechnikos institutą, inžinierius keramikas technologas, 1991 m. Vilniaus universiteto Ekonomikos fakultete baigė tarptautinių ekonominių santykių specializaciją.

1995–1996 m. Šiaulių rajono savivaldybės mero pavaduotojas, 1996–1997 ir 1997–2000 m. Šiaulių rajono savivaldybės meras. 2001–2004 m. UAB „Ūrus ir Ko“ gamybos vadovas. 2004–2007 m. Lietuvos verslo paramos agentūros Šiaulių–Telšių skyriaus vedėjas, nuo 2007 m. Šiaulių Prekybos pramonės ir amatų rūmų generalinis direktorius.

1990–1995 m. Šiaulių rajono tarybos deputatas, 1995–2020 m. Šiaulių rajono savivaldybės tarybos narys.  2003–2006 m. Biudžeto, finansų ir valdymo komiteto pirmininkas.

Nuo 1993 m. Tėvynės sąjungos (Lietuvos konservatoriai) narys.

Nuo 2005 m. sporto klubo „Kristalas“ prezidentas. Nuo 2008 m. Šiaulių universiteto tarybos narys. 

Žmona Daiva, vaikai – Benediktas, Karolis, Gabrielė, Dorotėja.

Šaltiniai 	

Šiaulių rajono merai
Šiaulių rajono politikai
Lietuvos prekybos rūmų darbuotojai
Vincas Girnius

Vincas Girnius (g. 1959 m. sausio 22 d. Betygaloje) – Lietuvos ir Šiaulių rajono politinis bei visuomenės veikėjas.

Biografija 
 
1977 m. baigė Betygalos vidurinę mokyklą, 1982 m. baigė Lietuvos žemės ūkio akademijos mechanizacijos fakultetą.

1982–1984 m. Raseinių rajono „Aušros“ kolūkio inžinierius. 1984–1986 m. Jonavos raj. Bukonių tarybinio ūkio eksploatacijos inžinierius, vėliau – vyr. inžinierius mechanikas. 1986–1991 m. Šiaulių rajono Žadžiūnų kolūkio vyr. inžinierius mechanikas. 1992–1995 m. Šiaulių rajono valdytojo pavaduotojas.

1990–1995 m. Šiaulių rajono tarybos deputatas, 1995–1997 m. Šiaulių rajono savivaldybės tarybos narys, 1995–1996 m. Šiaulių rajono savivaldybės meras. 1996–1997 m. Seimo narys. 1997 m. sausio 15 d. – rugpjūčio 7 d. Šiaulių apskrities viršininkas.

Šiaulių profesinio rengimo centro Buitinių paslaugų skyriaus padėjėjas ūkio reikalams.

1993 m. Tėvynės sąjungos narys.

Šaltiniai 

Lietuvos apskričių viršininkai
Šiaulių rajono merai
Seimo nariai
Stočkai (Mažeikiai)

Stočkai – kaimas Mažeikių rajono savivaldybėje, prie  vieškelio, 11 km į pietvakarius nuo Viekšnių. 2000 m. buvo 9 ūkiai, 18 gyventojų. Kaimas susiformavo 1930 m. kai buvo parduotas Stočkų dvaras.

Gyventojai

Nuorodos

Šaltiniai 

Mažeikių rajono savivaldybės gyvenvietės
Valdemaras Jasevičius

Valdemaras Jasevičius (g. 1964 m. birželio 15 d. Laukuvoje, Šilalės rajonas) – Lietuvos ir Šilalės rajono savivaldybės politinis bei visuomenės veikėjas.

Biografija 
1982 m. baigė Laukuvos vidurinę mokyklą. 1987 m. baigė Lietuvos žemės ūkio akademijos Ekonomikos ir organizavimo fakultetą, žemės ūkio ekonomistas organizatorius.

Gavęs paskyrimą, grįžo į Šilalės rajoną, 1987–1989 m. Padievyčio tarybinio ūkio ekonomistas. 1989 m. išrinktas Laukuvos apylinkės vykdomojo komiteto pirmininku. 1990–1995 m. Laukuvos apylinkės viršaitis. 1995–2003 m. A. Damulio individualios įmonės „Paslauga“ direktorius, nuo 1996 m. tos pačios įmonės suaugusiųjų mokymo centro dėstytojas.

2003–2007 m. Šilalės rajono savivaldybės meras. 2011-2015 m. ir 2019-2021 m. Šilalės rajono savivaldybės administracijos direktorius. 2015-2019 m. Šilalės rajono savivaldybės mero pavaduotojas.

1988 m. įsitraukė į Lietuvos Persitvarkymo Sąjūdžio ir visuomeninę veiklą. Nuo 1994 m. Lietuvos centro sąjungos narys, dalyvavo įkuriant Lietuvos centro sąjungos Šilalės skyrių, 1997–2003 m. skyriaus pirmininkas. Dvi kadencijas buvo renkamas į Centro sąjungos tarybą. Nuo 2003 m. Liberalų ir centro sąjungos narys, skyriaus pirmininkas.

1990–1995 m. Šilalės rajono tarybos deputatas, 1995–2011 m. ir nuo 2022 m. Šilalės rajono savivaldybės tarybos narys. 

Dalyvauja rajono krepšinio, tinklinio, futbolo turnyruose. Moka rusų, prancūzų kalbas. Žmona Reda, vaikai Evelina, Jonas, Guoda, Dovydas.

Šaltiniai 	

Lietuvos ekonomistai
Lietuvos viršaičiai
Šilalės merai
Zita Lazdauskienė

Zita Petrokaitė-Lazdauskienė (1952 m. lapkričio 13 d. Nuomininkuose, Šilalės rajonas – 2009 m. spalio 25 d. Šilalės rajonas) – pedagogė, Lietuvos ir Šilalės rajono politinė bei visuomenės veikėja.

Biografija 
1960–1964 m. mokėsi Monkiškės (Šilalės r.) pradinėje mokykloje, 1964–1971 m. Kaltinėnų vidurinėje mokykloje. 1971–1977 m. studijavo VU Filologijos fakultete, filologė. 1971–1991 m. dirbo Kaltinėnų, Paliepių (Raseinių r.) 9-metėje, Žvingių (Šilalės r.), Šilalės 1-joje vidurinėje, Pagramančio (Tauragės r.) mokyklose. 1991–1995 m. Šilalės S. Gaudėšiaus vidurinės mokyklos direktorė. 2001–2003 m. Šilalės kultūros centro metodininkė, Šilalės S. Gaudėšiaus gimnazijos lietuvių kalbos mokytoja. 2003 m. Šilalės viešosios bibliotekos direktorė.

2009 m. spalio 25 d. tragiškai žuvo autoavarijoje Šilalės rajone, kelyje , netoli Pajūralio k.

Vyras Egidijus (g. 1943). Vaikai Evaldas (g. 1973) ir Egidija (g. 1974).

Politinė veikla 
Nuo 1993 m. Tėvynės sąjungos (Lietuvos konservatorių) partijos narė, Šilalės skyriaus pirmininkė. 1995–1997 m., 1997–2000 m., 2000–2003 m., 2003–2007 m. ir 2007–2009 m. Šilalės rajono savivaldybės tarybos narė. 1995–1997 m. ir 1997–2000 m. Šilalės rajono savivaldybės merė, 2000–2001 m. mero pavaduotoja. 2003–2007 m. ir 2007–2009 m. Šilalės rajono savivaldybės administracijos direktorė.

Lietuvos mokyklų direktoriai
Šilalės merai
Arvydas Jakas

Arvydas Jakas (g. 1967 m. sausio 27 d. Šilutėje) – Lietuvos ir Šilutės rajono politinis bei visuomenės veikėjas.

Biografija 

1985 m. aukso medaliu baigė Šilutės 3–ąją vidurinę mokyklą. 1991 m. Vilniaus universitete baigė prekybos ekonomiką.

1985–1987 m. studijų metu tarnavo TSRS kariuomenėje. 1991–1992 m. Šilutės rajono valdybos vyresnysis ekonomistas. 1992–1995 m. privačiame versle. 1995–2001 m. „Škodos“ generalinio importuotojo atstovas Vakarų Lietuvoje, UAB „AGA“ direktorius, UAB „Žibai“ revizorius. 2001–2003 ir 2003–2007 m. Šilutės rajono savivaldybės meras.

Nuo 1996 m. Lietuvos centro sąjungos, nuo 2003 m. Liberalų ir centro sąjungos narys, LiCS Šilutės skyriaus pirmininkas, Liberalų ir centro sąjungos pirmininko pavaduotojas.

2000–2003 m., 2003–2007 m., 2007–2011 m. ir nuo 2011 m. Šilutės rajono savivaldybės tarybos narys. 

Lietuvos ūkininkų sąjungos narys, Šilutės Rotary klubo narys. Žmona Vilma, dukros Roberta, Gabrielė, sūnus Karolis. .

Šaltiniai 

Šilutės merai
Algirdas Balčytis

Algirdas Balčytis (1948 m. kovo 9 d. Ramuvoje, Žemaičių Naumiesčio valsčius – 2016 m. lapkričio 7 d., Šilutėje) – Lietuvos ir Šilutės rajono savivaldybės politinis bei visuomenės veikėjas.

Biografija 
Baigė Klaipėdos politechnikumą ir 1984 m. Vilniaus inžinerinį statybos institutą, inžinierius statybininkas.

1984 m. Šilutės kaimo mechanizuotos kolonos darbų vykdytojas, Šilutės žemės ūkio valdybos vyriausiasis inžinierius statybai, Šilutės rajono statybinės organizacijos viršininkas. 1990–1991 m. Šilutės rajono savivaldybės valdytojo pavaduotojas statybai. 1991–1995 m. Šilutės rajono savivaldybės valdytojas ir valdybos narys. 1995–2000 m. ir nuo 2001 m. verslininkas, UAB „Grabupėliai“ valdybos pirmininkas. 2000–2001 m. Šilutės rajono savivaldybės meras. Nuo 2012 m. rajono vicemeras.

2000–2016 m. Šilutės rajono savivaldybės tarybos narys. 
 
Nuo 1999 m. Naujosios sąjungos (socialliberalai) narys.

1995 m. išrinktas populiariausiu rajono žmogumi, 2001 m. išrinktas populiariausiu Pamario krašto žmogumi. Šilutės aeroklubo prezidentas.

Žmona Elvyra, vaikai Varūnas, Loreta ir Eglė. .

Išnašos 

Šilutės merai
Šilutės vicemerai
Taukuočiai

Taukuočiai – kaimas Radviliškio rajono savivaldybės vidurio rytinėje dalyje, 5 km į šiaurės rytus nuo Sidabravo.

Istorija 
2009 m. gegužės mėn. šalia ūkininko sandėlio, darbininkai Kastytis Mišauskis, Virgilijus Melenis, Paulius Balčiūnas ir Jonas Jurkus, kasę žemę beicavimo patalpų pamatams, pusės metro gylio tranšėjoje į paviršių iškėlė žalvario dirbinį, primenantį senovinį papuošalą, tokio pat metalo grandinėlę, kryželio formos dirbinį. Į kasinėjimo vietą iškviesti Daugyvenės kultūros istorijos muziejaus-draustinio direktorius Egidijus Prascevičius ir archeologas ekspertas Bronius Dakanis nustatė, kad čia yra kapavietė, žmogus palaidotas X a. Tai liudijo šiam amžiui būdingi kapavietėje rasti papuošalai: trys antkaklės, iš kurių viena išvyta, su kilpelėmis galuose, o kitos dvi – tordiruotos, pagamintos naudojant vijimo imitaciją. Viena – su balneliais, kita – su keturkampiais galais. Kapavietėje rastos dvi 10 vijų apyrankės, du kryžiniai smeigtukai, naudoti rūbams susisegti. Jie buvo papuošti sidabro plokštelėmis (išliko jų liekanų) ir sujungti ilga grandinėle, rastas ir grandinėlės pakabukas, taip pat buvęs papuoštas sidabro plokštele, kurios liekanos taip pat matomos. Tarp radinių – ir du įvijiniai žiedai, taip pat darbo įrankis – adata. Kapavietėje rasta angliukų, liudijančių apie to amžiaus laidojimo apeigas, kaukolės kaulų liekanų. Neabejojama, kad atkastojoje kapavietėje palaidota moteris. Apyrankėse ir žieduose išlikę kaulų fragmentai liudija, kad mirusysis čia buvo palaidotas nesudegintas. X a. paprotys laidoti žmones nesudegintus buvo būdingas žiemgaliams, todėl Taukuočių kapavietės radiniai gali pakoreguoti skelbiamus istorijos faktus, kad žiemgaliai buvo paplitę Joniškio raj., Pakruojo raj. ir Šiaulių rajone, tačiau Radviliškio rajone jų nebuvo.

Gyventojai

Šaltiniai 

Radviliškio rajono savivaldybės gyvenvietės
Rėčkai

Rėčkai – kaimas Radviliškio rajono savivaldybės vidurio rytinėje dalyje, 1 km į rytus nuo Sidabravo.

Gyventojai

Šaltiniai 

Radviliškio rajono savivaldybės gyvenvietės
Rudeliai (Radviliškis)

Rudeliai – kaimas Radviliškio rajono savivaldybės vidurio rytinėje dalyje, 5 km į pietryčius nuo Sidabravo.

Gyventojai

Šaltiniai 

Radviliškio rajono savivaldybės gyvenvietės
Mozūriškės (Prienai)

Mozūriškės – kaimas Prienų rajono savivaldybės šiaurės vakarinėje dalyje, 5 km į pietryčius nuo Veiverių. Pro kaimą teka kairysis Jiesios intakas Skerdupis.

Gyventojai

Žymūs žmonės 
 Mozūriškėse 1944 m. sausio 3 d. gimė Lietuvos kino operatorius, režisierius Aloyzas Jančoras.

Galerija

Išnašos 

Prienų rajono savivaldybės gyvenvietės
Pabališkiai (Veiveriai)

Pabališkiai – kaimas Prienų rajono savivaldybės šiaurės vakarinėje dalyje, 3 km į šiaurės vakarus nuo Veiverių.

Gyventojai

Šaltiniai 

Prienų rajono savivaldybės gyvenvietės
Vincas Jasiukevičius (1956)

Vincas Jasiukevičius (g. 1956 m. vasario 1 d. Akmeniuose, Širvintų rajonas) – Lietuvos ir Širvintų rajono savivaldybės politinis bei visuomenės veikėjas.

Biografija 
1989 m. baigė Lietuvos veterinarijos akademiją, veterinarijos gydytojas.

1995–1997 m. ir 2011–2015 m. Širvintų rajono savivaldybės meras. 1997 m. Vilniaus apskrities viršininko administracijos Širvintų rajono žemės ūkio skyriaus vedėjas, 2000–2011 m. Vinco Jasiukevičiaus individualios įmonės savininkas.

1995–2015 m. Širvintų rajono savivaldybės tarybos narys.  2003–2007 m. Asmens ir turto apsaugos komiteto pirmininkas.

1993 m. Tėvynės sąjungos (Lietuvos konservatoriai) Širvintų rajono skyriaus narys, tarybos narys.

Moka vokiečių, rusų, lenkų kalbas. Žmona Virginija, vaikai Vilius, Laima.

Šaltiniai 	

Lietuvos veterinarijos gydytojai
Širvintų merai
Širvintų politikai
Vytautas Vigelis

Vytautas Vigelis (g. 1959 m. rugpjūčio 22 d. Telšiuose) – Lietuvos ir Švenčionių rajono kultūros, politinis bei visuomenės veikėjas.

Biografija 
1978 m. baigė Telšių vidurinę mokyklą, 1983 m. Lietuvos Valstybinės konservatorijos Klaipėdos fakultetą, įgijo kultūros ir švietimo darbuotojo liaudies instrumentų orkestro vadovo kvalifikaciją. Lietuvos teisės universitete studijuoja teisę ir valdymą.

Baigęs konservatoriją, atvyko į Švenčionių rajoną. 1983 m. kultūros namų meno vadovas, 1983–1986 m. Baliulių aštuonmetės mokyklos mokytojas, 1986 m. Reškutėnų aštuonmetės mokyklos direktoriaus pavaduotojas. 1987–1996 m. Švenčionėlių kultūros namų, Kultūros centro direktorius. 1996–2015 m. Švenčionių rajono savivaldybės meras. 

2015 m. kultūros viceministras. 2015–2016 m. Seimo nario Kęstučio Daukšio padėjėjas-sekretorius. Nuo 2016 m. Pabradės socialinės globos namų direktorius.

1995–2019 m. Švenčionių rajono savivaldybės tarybos narys. 

1993–1999 m. Lietuvos liberalų sąjungos, 1999–2011 m. Naujosios sąjungos (socialliberalų) narys, tarybos ir prezidiumo narys, Švenčionių skyriaus pirmininkas. Nuo 2011 m. Darbo partijos narys, 2011–2017 m. Švenčionių skyriaus pirmininkas.

Euroregionų „Nemunas“ ir „Ežerų kraštas“, Vilniaus regiono plėtros tarybos narys. Žmona Danutė, duktė Simona, sūnus Laurynas.

Šaltiniai 	

Švenčionių politikai
Švenčionių merai
Kęstutis Trapikas

Kęstutis Trapikas (g. 1959 m. gruodžio 17 d. Švenčionyse) – Lietuvos ir Švenčionių rajono ūkio, politinis bei visuomenės veikėjas.

Biografija 
1978 m. baigė Švenčionių Zigmo Žemaičio vidurinę mokyklą, 1983 m. Kauno politechnikos instituto Lengvosios pramonės fakultetą, inžinierius mechanikas.

Nuo 1983 m. Švenčionių buitinio aptarnavimo kombinato vyr. mechanikas, vyr. inžinierius, 1987–1992 m. direktorius. 1992–1995 m. Švenčionių rajono valdytojas, 1995–1996 m. Švenčionių rajono savivaldybės meras. 1996–2000 m. LR Seimo narys, Ignalinos atominės elektrinės regiono problemų komisijos pirmininko pavaduotojas.  2000–2015 m. UADB „Baltikums draudimas“ Švenčionių agentūros vadovas, firmos „Gieva“ savininkas, VšĮ „Lietuva ant delno“ vadovas, S. Trapikienės firmos „Gieva“ projektų vadovas. Nuo 2015 m. Švenčionių rajono savivaldybės mero pavaduotojas.

Tobulinosi Danijoje, Švedijoje, JAV verslo, energetikos klausimais. 2002 m. baigė Vilniaus universitetą, verslo vadybos ir administravimo magistras.

Lietuvos Respublikos liberalų sąjūdžio narys. Nuo buvo 1994 m. Lietuvos liberalų sąjungos, 1998 m. Lietuvos centro sąjungos, nuo 2003 m. Lietuvos liberalų ir centro sąjungos narys, Tarybos narys. 

1995–1997 m. ir nuo 2000 m. Švenčionių rajono savivaldybės tarybos narys. 

Žmona Sigita – inžinierė, verslininkė. Turi tris dukteris: Justiną (g. 1988), Giedrę (g. 1991) ir Ievą (g. 1992).

Šaltiniai

Nuorodos 
 http://trapikas.lt/biografija-11/lt/ 

Seimo nariai
Švenčionių merai
Lietuvos vicemerai
Lietuvos inžinieriai mechanikai
Kazimieras Šavinis

Kazimieras Šavinis (1937 m. vasario 16 d. Kaliekiuose, Utenos rajonas – 2018 m. balandžio 3 d. Šiauliuose) – inžinierius kelininkas, Lietuvos ir Šiaulių miesto savivaldybės politinis bei visuomenės veikėjas.

Biografija 
1954–1959 m. Kauno politechnikos institute įgijo inžinieriaus kelininko specialybę. 1959–1962 m. Šiaulių automobilių kelių valdybos inžinierius, darbų vykdytojas. 1962–1964 m. Šiaulių miesto kelių ir tiltų valdybos gatvių rekonstravimo bei gyvenamųjų kvartalų ir įmonių teritorijų tvarkymo darbų vyresnysis darbų vykdytojas. Skaitė darbų saugos technikos paskaitas Kauno politechnikos instituto Šiaulių filialo studentams.

1964–1990 m. Valstybinio automobilių kelių projektavimo instituto Šiaulių skyriaus vyriausiasis projektų inžinierius. Jam vadovaujant buvo suprojektuoti keliai Bubiai – Kelmė, Šiauliai – Panevėžys, Šiauliai – Kuršėnai, Kėdainių, Šeduvos, Kuršėnų, Telšių, Utenos aplinkkeliai, pradėtas rengti Šiaulių aplinkkelio projektas. 1975–1978 m. Vilniaus inžinerinio statybos instituto aspirantas. Rašė straipsnius žurnalui „Mokslas ir technika“. 

1990–1991 m. pirmasis po Lietuvos nepriklausomybės atkūrimo Šiaulių miesto meras, 1992–1995 m. mero Arvydo Saldos pavaduotojas. 1995–1996 m. Šiaulių miesto savivaldybės Komunalinio ūkio skyriaus eismo problemų vyriausiasis specialistas. 1996–2000 m. LR Seimo narys.  2000–2001 m. susisiekimo viceministras. 2003–2007 m. ir 2007–2011 m. Šiaulių miesto savivaldybės tarybos narys, 2003–2007 m. mero Vytauto Juškaus pavaduotojas.

1993 m. Lietuvos centro sąjungos narys, nuo 2003 m. Lietuvos liberalų ir centro sąjungos narys.

1978–1988 m. Šiaulių inžinierių namų tarybos Gamtos ir visuomeninių mokslų grupės vadovas. Lietuvos kultūros fondo Šiaulių krašto tarybos narys. Didžiųjų ir kurortinių miestų merų klubo narys. Paskelbė per 30 mokslo straipsnių.

Žmona – Donata, duktė Nerilė. 

Palaidotas Vyžuonų (Utenos rajonas) kapinėse.

Įvertinimas 
 2002 m. Šiaulių miesto savivaldybės tarybos sprendimu Nr. 509 suteiktas Šiaulių miesto garbės piliečio vardas
 2017 m. II laips­nio gar­bės žvaigž­dė „Už nuo­pel­nus Lie­tu­vos ke­liams“

Šaltiniai 

Lietuvos susisiekimo viceministrai
Lietuvos kelininkai
Šiaulių merai
Šiaulių vicemerai
Šiaulių garbės piliečiai
Alfredas Lankauskas

Alfredas Lankauskas (g. 1950 m. sausio 17 d. Jakutijoje) – Lietuvos ir Šiaulių miesto savivaldybės politinis bei visuomenės veikėjas.

Biografija 
1958–1968 m. mokėsi Vilniaus 7-ojoje vidurinėje mokykloje. 1968–1973 m. Vilniaus universitete studijavo radiofiziką. 1983 m. baigė tikslinę aspirantūrą Kauno politechnikos institute, apgynė daktaro disertaciją. 1990 m. baigė informacinių technologijų kursus Leningrade, 1996 m. – viešojo administravimo kursus Kanadoje, 1997 m. – viešojo ir politinio administravimo kursus Nyderlanduose, 1998 m. – miesto ūkio valdymo kursus Vokietijoje.

1973–1976 m. Šiaulių 10-osios vidurinės mokyklos mokytojas. 1976–1978 m. Šiaulių televizorių gamyklos inžinierius. 1978–1981 m. Kauno politechnikos instituto mokslinis bendradarbis, 1981–1991 m. dėstytojas. 1991–1995 m. Šiaulių miesto tarybos pirmininkas, 1995–2000 m. – Šiaulių miesto savivaldybės meras. Nuo 2000 m. Šiaulių universiteto Gamtos mokslų fakulteto dekanas.

1997–1999 m. Tėvynės sąjungos, 1999 m. Nuosaikiųjų konservatorių sąjungos, nuo 2002 m. Liberalų demokratų partijos, Tvarka ir teisingumas narys.

1990–1995 m. Šiaulių miesto savivaldybės tarybos deputatas, 1995-1997 m., 1997-2000 m., 2000–2003 m. ir 2003–2007 m., 2007–2011 m. ir nuo 2011 m. Šiaulių miesto savivaldybės tarybos narys.  2001–2002 m. Šiaulių miesto valdybos narys, 2002–2003 m. Finansų ir biudžeto komiteto pirmininkas. 1995–2001 m. – Lietuvos delegacijos Vietinės ir regioninės valdžios kongrese prie Europos Tarybos vadovas. 1999–2001 m. – Baltijos miestų sąjungos valdybos narys, 2001 m. – Baltijos miestų sąjungos Audito valdybos narys.

Lions klubo narys. Turi sportinio lėktuvo piloto licenciją. Žmona Zita – gydytoja, sūnus Aurimas, duktė Kristina.

Šaltiniai 	

Šiaulių merai
Šiaulių politikai
Lietuvos fizikai
Lietuvos pedagogai
Arvydas Salda

Arvydas Salda (g. 1955 m. lapkričio 7 d. Kretingoje) – Lietuvos ir Šiaulių miesto ūkio, politinis bei visuomenės veikėjas.

Biografija 
1991–1995 m. Šiaulių miesto meras. 1995 m. Lietuvos ir JAV UAB „Šiaulių skrydis“ direktorius, UAB „Laisvųjų ekonominių zonų vystymo centras“ direktorius, nuo 1999 m. UAB „Šiaulių banko turto fondas“ direktorius, nuo 1991 m. AB Šiaulių bankas Tarybos narys, nuo 1999 m. pirmininkas.

1997 m. Lietuvos liberalų sąjungos narys, LLS valdybos narys, LLS pirmininko pavaduotojas, 1999–2003 m. LLS Šiaulių skyriaus pirmininkas, nuo 2003 m. Liberalų ir centro sąjungos narys, Valdybos narys.

1995–1997, 1997–2000, 2000–2003 m. ir nuo 2003 m. Šiaulių miesto savivaldybės tarybos narys. Šiaulių regiono plėtros tarybos narys.

Šiaulių krepšinio klubo viceprezidentas, Lietuvos merų klubo narys, Rotary klubo narys. Žmona Nijolė, vaikai Artūras, Saulius.

Šiaulių merai
Šiaulių garbės piliečiai
Daškoniai

Daškoniai – kaimas Kėdainių rajono savivaldybėje, 2 km į šiaurės vakarus nuo Sirutiškio, Kruosto dešiniajame krante. Beveik 2 km į pietus nuo kaimo yra Daškonių kapinės (naudojamos kėdainiečių laidojimui). Pro Daškonius eina vietinės reikšmės kelias iš Sirutiškio į Močėnus.

Istorija 
Daškoniai XX a. buvo okolica. Čia žemes valdė Kantautai, Liaudanskai, Macinavičiai, Raževičiai, Eidrigevičiai.

Gyventojai

Šaltiniai 

Kėdainių rajono savivaldybės gyvenvietės
Versalis

{{City/Prancūzijos miestas
 |pavadinimas = Versalis
 |origpavadin = Versailles
 |paveikslėlis = Eglise notre dame versailles façade.jpg
 |paveikslėlio tekstas = Notre-Dame bažnyčia
 |herbas = Coats of Arms of Versailles.svg
 |vėliava =   
 |PL=48|PM=49|PS=19|IL=2|IM=08|IS=06 
 |regionas = Il de Fransas
 |departamentas = Ivlinas (departamentas)
 |apskritis = 
 |kantonas =
 |komuna =
 |įkurtas =
 |vadovotitulas =   |vadovas =   
 |gyventojumetai = 2018|gyventoju = 87253
 |plotas = 26.2
 |altitudė = 103-180
 |pastokodas = 
 |tinklalapis = https://www.versailles.fr/ 
 |globėjas = 
 |kirč = 
 |vikiteka = Versailles
}}
Versalis () – miestas, prefektūra ir komuna Prancūzijoje, Il de Franso regione, Paryžiaus aglomeracijoje. Ivlino departamento centras. Versalis geriausiai žinomas dėl ten esančių Versalio rūmų.

 Istorija 
XVI a. pradžioje, Versalis buvo vos 400 gyventojų kaimas prekybos kelių pašalėje. Maždaug nuo 1670 m., Liudvikui XIV pradėjus vykdyti savo architektūrinius užmojus, čia sparčiai pradėjo vystytis kruopščiai suplanuotas miestas. Vėliau aplink karališkuosius rūmus susikūrė tankus ir vientisas, buržuaziškas XVIII amžiaus miestas. 1773 m. Karaliaus statybų direktoriumi (directeur des Bâtiments du Roi) paskyrus Anžviljė grafą Šarlį Klodą de la Bilarderi, Versalyje buvo įvesta griežta statybų leidimo reikalavimų tvarka, 1779 m. padaryta privaloma. 1789 metas miesto populiacija siekė 70 000 gyventojų, tačiau po Didžiosios Prancūzijos revoliucijos valdžią perkėlus į Paryžių, mieste tebegyveno tik 25 000.

 Etimologija 
Versalio pavadinimo kilmė nėra aiški. Yra teigiama, jog jame galima įžvelgti du germaniškus žodžius – Warge (kalva) ir Allein (pavienis), tačiau ši teorija gana fantastiška, nes nėra jokių įrodymų, jog Versalis egzistavo frankų laikais. Oficialiai pripažinta etimologija teigia, jog pavadinimas kilęs iš žodžio versées'' (liet. „supilta, apversta“), nes Versalio vietovė gyvenvietės kūrimosi metu būtų buvusi naujai suarta ir dirvonas išvartytas.

Išnašos 

Prancūzijos miestai
Padotnuvys

Padotnuvys – kaimas Kėdainių rajono savivaldybėje, 3 km į šiaurės vakarus nuo Vainotiškių, išsibarstęs prie  kelio. Vakaruose siekia Krakių miško pakraštį. Pro kaimą teka Jaugilos intakai Želtupys ir Skroblė.

Yra žemės ūkio įmonė, pradinė mokykla, pastatytas paminklas Lietuvos partizanų Prisikėlimo apygardos vadui Juozui Paliūnui-Rytui.

Gyventojai 

 Žymūs žmonės
 Danelija Ūsaitė-Vanagienė (1928–2017), scenografė.

Šaltiniai 

Kėdainių rajono savivaldybės gyvenvietės
Girlaukis

Girlaukis – viensėdis Kėdainių rajono savivaldybės šiaurės vakaruose, Pašušvio miške, 3 km į šiaurės vakarus nuo Pašušvio.

Tarybiniais metais Girlaukyje buvo eiguva.

Gyventojai

Šaltiniai 

Kėdainių rajono savivaldybės gyvenvietės
Pamiškė (Prienai)

Pamiškė – kaimas Prienų rajono savivaldybės rytinėje dalyje, 4 km į šiaurės vakarus nuo Stakliškių.

Gyventojai

Išnašos 

Prienų rajono savivaldybės gyvenvietės
Daniliškės (Trakai)

Daniliškės – kaimas Trakų rajono savivaldybėje, 6 km į vakarus nuo Bražuolės, Trakų INP. Kaime yra seniausia sentikių bendruomenė Vilniaus krašte. Stovi sentikių cerkvė (nuo 1926 m.) ir kapinaitės (nuo XVIII a.).

Geografija

Šalia Sasonės ežero yra Daniliškių piliakalnis, dar vadinamas Totorių kalnu arba Kopecu.

Istorija 

Tai vienas seniausių sentikių kaimų, įsikūręs po 1548 m. pradėtos valakų reformos. Šiame kaime, priklausiusiame dvarininkui Riomeriui, buvo leista įsikurti 116 sentikių. XX a. tarpukariu už kelių kilometrų į rytus nuo kaimo ėjo demarkacinė linija su Lenkija. 2001 m. sentikių bendruomenei priklausė 150 tikinčiųjų.

Gyventojai

Šaltiniai

Nuorodos 
 Daniliškių sentikiai 
 Apie Daniliškes 
 Kaimo tradicinė architektūra 

Trakų rajono savivaldybės gyvenvietės
Darbutai

Darbutai – kaimas Raseinių rajono savivaldybėje, 4 km į šiaurės vakarus nuo Ariogalos, prie Dubysos ir Kirkšnovės santakos, šalia kelio . Stūkso Darbutų I piliakalnis ir Darbutų II piliakalnis.

Gyventojai

Šaltiniai 

Raseinių rajono savivaldybės gyvenvietės
Daržininkai (reikšmės)

Žodis daržininkai reiškia:

 daržininkai – žemės ūkio specialistai, auginantys daržoves;
 gyvenvietės Lietuvoje:
 Daržininkai – Ignalinos rajone;
 Varėnos rajone:
 Daržininkai – Kaniavos seniūnijoje,
 Daržininkai – Valkininkų seniūnijoje;
 Vilkaviškio rajone:
 Daržininkai – Daržininkai,
 Gižų Daržininkai;
 Daržininkai – Vilniaus rajone;
 Daržininkai – Zarasų rajone.
Pašiliai (Kėdainiai)

Pašiliai – kaimas Kėdainių rajono savivaldybėje, apie 5,5 km į pietus nuo Kėdainių, 4 km į šiaurės rytus nuo Labūnavos. Per Pašilius eina kelias  (senasis Kauno kelias), vakariniu pakraščiu teka Nevėžio upė, o rytuose ribojasi su Pašilių mišku.

Gyvenvietės dalis, esanti Nevėžio slėnyje, tarp kelio ir Nevėžio upės (ir jo senvagių) vadinama Žemaisiais Pašiliais. O dalis esanti ant upės šlaito, tarp kelio ir miško, vadinama Aukštaisiais Pašiliais. Žemieji Pašiliai pavasariais kenčia nuo upės potvynių. Dauguma pastatų – vasarnamiai. Sodininkystė (bendrijos „Vasara“, „Kooperatyvas“, „Pašilė“, „Kristalas“, „Obelėlė“, „Kosmosas“, „Progresas“). Išlikęs dvaro palivarko pastatas, medžių alėja, parkas, senųjų kapinaičių vieta.

Pašilius aptarnauja priemiestiniai autobusai „Kėdainiai-Pašiliai“ ir „Kėdainiai-Labūnava“.

Istorija 
Iki XX a. vid. čia būta Podborkos dvarelio ir palivarko. Tarybiniais metais išaugo kaip kolektyviniai sodai.

Gyventojai

Šaltiniai 

Kėdainių rajono savivaldybės gyvenvietės
Gelnai

Gelnai – kaimas pačiuose Kėdainių rajono savivaldybės pietryčiuose, 3 km į šiaurės rytus nuo Vandžiogalos. Pro kaimą teka Mėkla ir jos intakas Klampis. Vakariniu pakraščiu praeina Via Baltica plentas. Gelnus iš vakarų supa Labūnavos, iš rytų – Gelnų miškai. Svarbiausia įmonė – UAB „Gelnų agroservisas“.

Kaime stovi balta mūrinė koplytėlė, daug medžio drožinėtų skulptūrų. Yra pušynu apaugusios kapinaitės.

Istorija 
XX a. pr. minimas Gelnų kaimas ir užusienis Babtų valsčiuje.

Galerija

Gyventojai

Žymūs žmonės 
 Gelnuose 1923 m. gegužės 1 d. gimė Lietuvos dailininkas, skulptorius Bronius Vyšniauskas.

Šaltiniai

Nuorodos 

 Popietė Gelnų kaime
 Gelnai – išskirtinio grožio kaimas

Kėdainių rajono savivaldybės gyvenvietės
Ragava (Prienai)

Ragava – kaimas Prienų rajono savivaldybės šiaurės vakarinėje dalyje, 5 km į pietvakarius nuo Veiverių.

Gyventojai

Šaltiniai 

Prienų rajono savivaldybės gyvenvietės
Jaunakaimis

Apie kaimą Gudžiūnų seniūnijoje žr. Jaunakaimis (Gudžiūnai).

Jaunakaimis – kaimas Kėdainių rajono savivaldybėje, beveik 3 km į pietryčius nuo Gudžiūnų, priešais Pilionius. Nuo pastarųjų atskirtas Dotnuvėlės upės tvenkiniu. Pro Jaunakaimį teka Srautas (Dotnuvėlės intakas). Šiauriau yra nedidelis Skirpstynės miškas.

Gyventojai

Šaltiniai 

Kėdainių rajono savivaldybės gyvenvietės
Madagaskaras (Zarasai)

Madagaskaras – kaimas Zarasų rajono savivaldybės teritorijos pietvakariuose, 4,5 km į pietvakarius nuo Antalieptės, paribyje su Utenos rajonu. Pro kaimą teka Šventosios intakas Šavaša. Šiauriniame pakraštyje yra Lūžų miškas ir prasideda Gražutės regioninis parkas.

Istorija

Gyventojai 
1923 m. kaime buvo 4 ūkiai.

Žymūs žmonės 
Kaime gimė arkivyskupas Mečislovas Reinys (1884–1953). Jo sodyboje 1955–1975 veikė Gutaučių pradinė mokykla, mokytoja dirbo Jadvyga Dūdėnienė. Jo atminimui 1989 m. pastatytas medinis kryžius (autoriai R. Lukošaitytė, R. Žukas).

Šaltiniai 

Zarasų rajono savivaldybės gyvenvietės
Dankstytė (Prienai)

Dankstytė – kaimas Prienų rajono savivaldybės šiaurės rytinėje dalyje, 5 km į šiaurės vakarus nuo Pakuonio. 

Iš šio kaimo kilę net keturi Nepriklausomybės karo didvyriai: dviejų Vyties Kryžių kavalierius Juozas Štriupkus (1892–1967), Vyties Kryžiaus kavalierius Juozas Ruseckas (1894–1972), Vyties Kryžiaus kavalierius Juozas Zalenka (1899–1981), Vyties Kryžiaus kavalierius Kazimieras Zelenkevičius.

Gyventojai

Šaltiniai 

Prienų rajono savivaldybės gyvenvietės
Žilvičiai (Kėdainiai)

Žilvičiai – kaimas Kėdainių rajono savivaldybėje, beveik 3 km į šiaurės rytus nuo Mantviliškio, 2 km į pietryčius nuo Alksnėnų. Pro kaimą eina Dotnuvos-Alksnėnų kelias. Žilvičių pakraščiu teka Kruostas. Rytuose yra nedidelis Žilvičių miškas.

Istorija 

Kaimas įkurtas „išparceliavus“ Baliui Gružauskui (Boleslovui Gruževskiui) priklausančius Liubomislio ir Zofijavos palivarkus. Žemė buvo suskirstyta į 25 sklypus ir išdalinta savanoriams, bežemiams ir mažažemiams. Išdalintas 358,9 ha žemės plotas. Vidutinis sklypo dydis 14,3 ha. Naujakuriai šią teritoriją pavadino Žilvičiais ir vardą pasiūlė Žemės reformos departamentui. Pastarasis jį patvirtino ir 1926 m kovo 17 d. paskelbė „Vyriausybės žiniose“.

Gyventojai

Žymūs žmonės 

 Alfredas Širmulis (1938–2013), dailės istorikas, profesorius
 Vladas Skakauskas (g. 1940), matematikas, profesorius
 Emanuelė Jurevičiūtė Ramoškienė (g. 1937), miškininkė, knygos "Žilvičiai" sudarytoja ir leidėja
 Vincas Sinickas (1899–1971), savanoris, Vyčio Kryžiaus ordino kavalierius (už žygdarbius lenkų fronte)
 Edvardas Algis Zagurskas, Vyčio Kryžiaus ordino Karininko kryžiaus kavalierius (1991 m . sausio 13-osios dalyvis)

Šaltiniai 

 Žilvičiai / [sudarytoja ir leidėja Emanuelė Jurevičiūtė]. – Vilnius : Vilniaus universiteto leidykla, 2015. – 396 p. : iliustr.

Kėdainių rajono savivaldybės gyvenvietės
Graužiai (Josvainiai)

Graužiai – kaimas Kėdainių rajono savivaldybės pietuose, 2 km į rytus nuo Kunionių, apie 1 km į pietus nuo Vainikų, prie Šingalių–Paliepių kelio. Vakariniu pakraščiu vingiuoja Šušvė ir yra ją supantis Šušvės kraštovaizdžio draustinis.

Netoli kaimo 1938 m. tyrinėtas senkapis, o jame lobis. Kitas lobis 1939 m. rastas pačiame kaime.

Gyventojai

Šaltiniai

Nuorodos 
 Graužių kapinyno radiniai

Kėdainių rajono savivaldybės gyvenvietės
Naujininkai (Prienai)

Naujininkai – kaimas Prienų rajono savivaldybės šiaurės rytinėje dalyje, 3 km į šiaurę nuo Ašmintos ir 3 km į pietvakarius nuo Pakuonio.

Istorija

Gyventojai

Šaltiniai 

Prienų rajono savivaldybės gyvenvietės
Graužiai (Gudžiūnai)

Graužiai – kaimas Kėdainių rajono savivaldybės šiaurėje, į šiaurę nuo Miegėnų, prie Miegėnų–Pociūnėlių kelio. Kaimo apylinkėse teka Nykis (Liaudės intakas).

Istorija 
XIX a. pab. Graužiai buvo 20-ies valakų palivarkas Krakių valsčiuje, priklausęs Ratomskiams. Pasižymėjo miškingomis ir pelkėtomis apylinkėmis.

Gyventojai

Šaltiniai 

Kėdainių rajono savivaldybės gyvenvietės